Pustite hrano in pojdite.
Stric pravi, naj vas prosim odpuščanja,
ker sem vas preslepil. - Stric?
Princ Baelor. - Naslednik železnega prestola.
Nisem nameraval lagati. - Ja, vendar si. O vsem.
Za začetek o imenu. Nisem še slišal za princa Egga.
Krajše je za Aegon. - Seveda. Po Zavojevalcu?
Koliko Aegonov je bilo kraljev?
Štirje. Štirje Aegoni.
Zakaj si se torej to šel?
Je bila burka?
Da se ponorčuješ iz butastega klativiteza?
Ne, namenjen sem bil za oprodo Daeronu.
Moj starejši brat je. Zanič vitez in pijanec.
Ni hotel na borišče.
V krčmi se je nameraval skrivati do konca turnirja.
Obril si si glavo. - Daeron mi jo je.
Mi je Daeron rekel, da si konjarček?
Nisem... - Kaj?
Nisem si mislil, da delam kaj narobe. - Seveda si.
Zato si lagal.
Obriši si solzice.
Tako zelo sem bil razočaran, ker nisem mogel na turnir.
Knežič pač ne sme trpeti razočaranja, kaj?
Le oproda sem hotel biti.
Ti bi se udinjal še oslu brez oprode.
Žal mi je, ser.
Resnično mi je.
Samo nekaj smole naju je spravilo skupaj, kajne?
Kaj bodo naredili z mano, Egg?
Moj stric vas hoče videti, ko boste pojedli.
Torej sem pojedel. Enega princa sem že brcnil v usta.
Drugega ne nameravam pustiti čakati.
Vstanite.
Nalij seru Duncanu kupo, Aegon.
Potrudi se, da ne poliješ po njem.
Dečko ne bo polival, vaša milost.
Priden fantič je.
Dober oproda.
Nič hudega ni nameraval. Zdaj to vem.
Zlo lahko zagrešiš tudi nenamerno.
Ko je Aegon videl, kaj počne brat, bi moral priti k meni.
Ni bilo časa. - Stekel je k vam, ser Duncan.
To ni bila prijaznost.
Želim si, da bi ga ser Duncan ubil.
Aerion je tvoj brat.
In septniki pravijo, da moramo brate imeti radi.
Aegon, pusti naju zdaj. - Kot zapoveste, vaša milost.
Kako dober vitez ste?
Kako vešči z orožjem?
Ser Arlan me je naučil rokovati z mečem in ščitom in...
Nabadati obroče.
Moj brat, Maekar, se je pred nekaj urami vrnil v grad.
Sina Daerona je našel opitega v krčmi
dan ježe proti jugu.
Vem. - Mojemu bratu je dejal,
da je Aegona ugrabil orjaški roparski vitez.
Bojim se, da ste oklicani tolovaj vi.
Laže. Krčmo sem zapustil štiri noči tega.
Princ Daeron ni preganjal bratovega ugrabitelja?
Očitno ne.
In dekle?
Ko bo Aerion do konca popačil povest, bo veleizdaja.
Veleizdaja? Z lutkarstvom? - Zmaj je znamenje kraljeve hiše.
Če uprizoriš njegovo klanje... - Gotovo je bilo nedolžno.
Morda, a prav nič preudarno. Niti v času miru.
Aerion to imenuje prikriti napad na hišo Targaryen.
Hujskanje k uporu. - Temu verjamete, vaša milost?
Eni resnici ne gre oporekati. Roko ste položili na zmajsko kri.
Dekletu je prelomil prst na pol.
Ne glede na vzrok ni modro udariti kraljevega vnuka.
Ne bi vi ravnali tako? - Nemara bi.
Toda jaz sem princ kraljevine, ne klativitez.
Ne zaprisežemo vsi vitezi isto?
Da bomo varovali nedolžne?
Aerion bi za vaš prestopek nad njim hotel vašo glavo.
Ne bo je dobil.
Ne morem pa mu odreči sojenja.
In ker vas Daeron dolži, da ste ugrabili Egga,
sodišče težko razsodi vam v prid. - In ko me bo spoznalo za krivega?
Za zadnjega, ki je udaril kraljevsko kri, so odredili, naj izgubi grešno roko.
In tudi brcnili ste ga, kajne?
Sem.
Imate pa še eno možnost.
Ne morem reči, ali je boljša ali slabša.
Zato vas sprašujem znova,
ser Duncan Visoki.
Kako dober vitez ste?
Zares?
Vitez sedmih kraljestev
Sojenje s spopadom.
To pravico imam.
Zavračam ga.
Ne moreš ga zavrniti.
Vitez, obtožen zločina, ima pravico zahtevati tako sodbo.
Razen če umikaš obtožbo?
Sojenje sedmerih.
To pa je moja pravica, ne?
Kaj je sojenje sedmerih, jebenti?
Druga oblika sojenja s spopadom.
Pradavna. Nanjo se sklicujejo le redko.
Čez Ozko morje je prišla z Andali in s sedmerico njihovih bogov.
Ah, če pa je zaradi Andalov...
Oprostite, vaša milost.
Starec ni nikoli pretirano molil.
Kaj je sojenje sedmerih?
Andali so verjeli, da boj s sedmimi prvaki
bogovom laska. Zato verjetneje posežejo vanj.
In poskrbijo, da je krivec kaznovan.
Se za 6000 let staro andalsko abotnostjo skrivaš zato,
ker te je strah spopasti se s tem klativitezom sam?
Ne. - Zakaj potlej?
Zakaj robavsa ne pokončaš sam?
Tudi Daeronu je bila storjena krivica.
Ser Duncan mora plačati za zločine proti nama.
Ali bi raje pustili senco dvoma na časti hiše Targaryen?
Ne govori mi o časti, dečko. To je klinčeva neumnost.
Je res?
Ne.
Aerion se drži svojih pravic.
Nimamo izbire.
Ob zori mora biti sojenje sedmerih. - Kaj to pomeni?
Se moram spopasti s sedmimi možmi? - Ne delaj se neumnega.
Sedem se jih mora s sedmim.
Za vas se mora boriti še šest vitezov.
Saj nimam nikogar drugega. - Če je namen pravičen,
se bodo dobri možje bojevali zanj.
Če se ne bodo, je to zato, ker ste krivi.
Pridi sem.
Bebec.
Lahko zdaj grem?
Poiščite viteze zase, ser Duncan.
Joj, fanta.
Tokrat sem res zabredel.
Mislim, da bom jutri umrl.
Dunk? Si ti?
Živ si!
Raymun, hvala, da si pazil... - Si lačen?
Ne, niti ne. - Pridi.
S konjema si govoril?
Ja. - Usekano.
Sojenje sedmerih? Duncan, to pomeni bojne sekire
in jutranje zvezde in bojna kopja. - Vem, kaj pomeni.
Se opravičujem. Bratrancu še teče mleko po žilah.
Odjebi, hotel sem... - Viteški spopad je, Raymun.
Ker nisi vitez, ne tvegaš kože.
Videl sem, kaj je Aerion storil lutkarjem.
Vsi vitezi zaprisežemo, da bomo varovali nedolžne.
Celo klativitezi, sklepam?
S tabo držim.
Hvala, sera.
Nemara ne bi smeli. - Čeprav nerad priznam,
je Steffon dober mečevalec. - Zakaj nerad?
Ne dvomim. Toda zmajska hiša ne bo naklonjeno zrla
na oporečnike. - Zmajska hiša?
Kje ima zmaje, ser Duncan?
Fossowayi smo bili tu veliko prej, kot so ti drugi prišli na naše obale.
Prepričan sem, da bomo tukaj še dolgo po njihovem odhodu.
Kdo vse se bo boril z nami? - Nikogar drugega ne poznam.
Bomo že našli pet dobrih mož, ki želijo, da jih pevci ovekovečijo.
Ne vem, zakaj častivredne ljudi tako pogosto spremlja tragedija,
a ko se znajdem brez odgovorov,
je odgovor vedno "več slave".
Srečnež, prijatelje imam.
Ser Lyonel, lord Lannister, ser Otho... - Ne bodo veseli budnice.
Se bodo pač borili kot razdraženi jazbeci.
Dokler odgovarjam jaz, ne boš umrl, ser.
To ti obljubim.
Raymun.
Lahko tvoj bratranec pripelje može, ki jih omenja?
Ne vem.
Morda je pametno, da zbežiš. - Me ne bi potem ubili?
Te ne bodo ubili tako ali tako?
Mogoče bogovi menijo, da si to zaslužim.
Ker si izpolnjeval dolžnost?
Ker se spozabljam, kam sodim.
Ser?
Egg? Kaj delaš?
Vaš oproda sem, ser. Nekdo vas mora oborožiti.
Tvoj oče ve, da si zapustil grad?
Upam, da ne.
Nocoj ne bi prenesel še enega šibanja po podplatih.
Vi! - Ne. Duncan, ne!
Dunk, prosim!
Ste zmešani, da ste prišli? Zasaditi bi vam ga moral v vrat.
Raje mi nalijte kupico vina. - Jebeš vino.
Lagali ste o meni. - Nekaj sem moral reči,
ko je oče hotel vedeti, kam je izpuhtel Egg.
Prosim, nič mu ne naredite.
Ne morejo me ubiti dvakrat.
Oče se bo pridružil sedmim tožnikom.
Seveda se bo. Oprati mora čast sinov.
Nikogar nisem prosil, naj opere mojo čast.
Kdor jo ima, jo lahko kar obdrži.
Rotil sem ga, naj tega ne dela. Rotil.
Če kaj šteje... Mene se vam ni treba bati.
V prvem napadu bom poskusil delovati smelo.
Nato pa bi me morebiti lahko od strani nežno kresnili po šlemu.
Naj zadoni. Ne preglasno.
Ste prišli povedat samo to?
Oče je spopad zapovedal tudi kraljevim gardistom.
Zgolj trem, ki so tu. - Koga imate, ser?
Raymunovega bratranca.
Ljudi lahko pripeljem jaz, ser. Viteze. Lahko.
Boril se bom proti tvoji družini. - Oče bo varovan.
Daerona ne boste ubili. Pravi vam, da se bo zvrnil na tla.
In Aerion? Si pripravljen, da umre?
Ko sem bil majhen,
je Aerion ponoči prihajal k meni v spalnico.
Med noge mi je dajal nož. Pravil je, da ima preveč bratov.
Da me lahko naredi za sestro in se poroči z mano.
Se opravičujem, to je bilo... - Egg ne laže.
Aerion je lahko prava pošast. - In v vodnjak je vrgel mojo mačko.
Trdi, da je ni, ampak jo je. - Že prav.
Ima se za zmaja v človeški podobi. Zato so ga lutke razsrdile.
Škoda, da se ni rodil kot Fossoway.
Imel bi se za jabolko in vsi bi bili varnejši.
Odkrasti se moram nazaj v grad.
Ser Duncan. Besedo na samem?
Sanjal sem o vas.
Povedali ste.
V krčmi. - Sem res?
Moje sanje niso kot vaše.
Moje se uresničijo.
Precejšen dar za neznatnega moža?
Življenje se roga tudi tako.
Toda videl sem vas, ser.
In ogenj.
In mrtvega zmaja.
Veličastno pošast
s tako prostranimi krili, da bi pregrnila ves ta travnik.
Zrušila se je na vas.
Toda vi ste bili živi in zmaj je bil mrtev.
Sem ga ubil jaz?
Tega nisem razločil.
Nekoč smo bili gospodarji zmajev.
Težko je verjeti.
Zdaj ni nobenega več in mi ostajamo.
Danes mi še ni do smrti.
Tudi meni ni do smrti.
Mogoče sem vas ubil s svojo lažjo.
Če je tako, mi je žal.
Obsojen sem na nekakšen pekel. Vem.
Verjetno na takega brez vina.
Ti že nisi vitez.
Florian Norec si!
Ser Duncan?
Če si prišel po ščit... Pustila ga je pri meni.
Kam je šla?
Proti Dorniji.
Kdor odide, ga pozabijo.
Dobro.
Obrobo si imel staro.
Iz cenenega jekla, krhko in zarjavelo.
Naredil sem ti novo.
Dvakrat tako debelo. Zadaj sem mu pritrdil pasove.
Zdaj bo težji, ampak tudi močnejši.
Poslikalo ga je dekle.
Zvezda se utrinja.
In sončni zahod naznanja noč.
Ta ščit je poslikan kot smrt.
Brest je živ, človek.
Vidiš, kako zeleno listje ima? Poletno je, neizpodbitno.
Se spomniš stare rime o ščitu?
Hrast in železo, stojta mi v bran.
Da na smrt in pekel ne obsodi me dan.
Koliko bi radi za novo obrobo in vse drugo?
Od tebe?
Bakrenec.
Vitezi.
Vaš dolžnik sem.
Dolg je Aerionov. In nameravamo ga izterjati.
Slišim, da imate nogo zlomljeno. - Prav slišite.
Nogo imam zlomljeno, ne morem hoditi.
Dokler pa zmorem sedeti na konju, se lahko borim.
Ser Robyn bi umrl kot zvest sluga kralju.
Toda če gre krona proti bogovom, gre ser Robyn proti kroni.
Vedno sem vedel, da bodo zdrahe s teboj.
Ne morem se vam zahvaliti dovolj.
In seru Steffonu, da vas je zbral.
Kdo je ser Stevron, klinca? Mene je našel tvoj dečko.
Sojenja sedmerih ni bilo sto let. Ne bom zamudil priložnosti,
da s krvjo popacam gardiste v belih oblačilcih.
Šest? Samo šest jih je?
Je mogoče, da jih Aerion ni našel sedem za svoj namen?
Raymun! Moj šlem, prosim.
Ser Steffon, pa vaši prijatelji?
Le še enega potrebujemo, da nas bo sedem.
Bojim se, da dva.
Jaz se bom boril s princem Aerionom in tožniki.
Ne, saj si...
Seru Duncanu si rekel, naj se zanese nate.
Naš princ me ne bi povzdignil v lorda, če ne bi spodneslo sera Duncana.
Svojo čast si prodal za lordstvo?
Bratranec. Poznam mogočne može, ki so čast prodali za veliko manj.
Dobro kupčijo sem sklenil.
Privedi mi konja.
Kar sam pojdi ponj.
Pogubljeni smo.
Naredi me za viteza. Zasedel bom bratrančevo mesto.
Ser Duncan, povitezi me.
Raymun, ne bi te smel.
Brez mene vas je samo pet. Pet vas ne more zmagati.
Fant govori resnico, žal.
Daj, ser Duncan.
Vsak vitez lahko naredi drugega viteza.
Pojdi. Oprodi Raymunu bom viteštvo podelil jaz.
V imenu Vojščaka ti nalagam, da bodi pogumen.
V imenu Očeta ti nalagam, da bodi pravičen.
V imenu Matere
ti nalagam, da varuj mlade in nedolžne.
Ser Duncan.
Ne moremo več odlašati.
Očitno imate le pet prvakov. - Šest.
Ser Lyonel bo povitezil Raymuna. Borilo se nas bo šest proti sedmim.
Žal to ni dovoljeno.
Če ne morete najti še enega viteza zase, ser,
vas je treba razglasiti za krivega vaših zločinov.
Blagorodje, trenutek mi dajte, prosim.
Imate ga.
Gospodje.
Vem, da nihče od vas ne pomni sera Arlana od Beličnega Drevesa.
Toda bil sem njegov oproda.
Služila sva mnogim od vas.
Jedla sva za vašimi mizami. Spala v vaših sobanah.
Dober mož je bil.
In naučil me je biti vitez.
Ne le po meču in kopju, temveč po časti.
Vitez brani nedolžne.
Samo to sem storil.
Nisem bil rodu sera Arlana,
toda ravnal sem po njegovem vzoru.
Kot bodo vaši sinovi sledili vašemu.
Kdo se bo postavil in se boril z mano?
Je plemenite hiše Zahodnjega pogum zapustil?
Nočem verjeti, da jih je.
Ni med vami nobenih pravih vitezov?
Jaz se bom postavil na stran sera Duncana.
Te je pamet zapustila? Ta moški je napadel mojega sina.
Ta moški je ščitil nedolžne. Kot mora vsak pravi vitez.
Naj bogovi razsodijo, ali je ravnal prav ali narobe.
Prevod: Jana Pungartnik